УВБ-76

**«УВБ-76» (** инчунин бо номи **"Жужжалка /виззос "** ё **"Истгоҳи радиои рӯзи мабодо" маъруф аст)** як истгоҳи радиои низомии Русия аст, ки бовар меравад ба Ноҳияи низомии ғарбӣ тааллуқ дорад ва дар басомади 4625 кГҳ бо модулятсияи яктарафа дар банди болоии паҳлӯӣ пахш мекунад  . Аксари вақт, радио нишони каналро пахш мекунад, ки ба сигнали кӯтоҳи "виззоси" монанд аст ва тақрибан 25 маротиба дар як дақиқа такрор мешавад , аммо баъзан нишон қатъ мешавад ва пас аз он паёмҳои овозии рамзгузоришуда бо забони русӣ интиқол дода мешаванд  . Ин истгоҳ пайваста пахш мекунад  . Санаи оғози пахш баҳсбарангез аст. Гумон меравад,ки ин истгоҳи радиоӣ пахши барномаҳоро соли 1975 сар кардааст.

## Ном
Дар аввал, истгоҳ одатан ҳамчун **«УЗБ-76»** муайян карда мешуд , аммо аз сабаби транскрипсияи нодуруст интиқолшуда, номи он ҳамчун **«УВБ-76»** муқаррар шуд  . Аз сабаби сигнали (нишондиҳандаи) хоси "виззоси"-и ин истгоҳ, номи "Виззосӣ" низ маъмул гашт  . Аммо, паёмҳои маъруфи интиқолшуда ҳеч гоҳ номи истгоҳ ё аломати даъвати онро дар бар намегирифтанд - ҳамаи паёмҳои маъруфи интиқолшуда беназиранд, ки имкон намедиҳад, ки қисмҳои онҳо чунин тафсир карда шаванд. Ҳамаи "номҳои" муқарраршудаи ин истгоҳ, ба монанди НЖТИ», «МДЖБ», «ЖУОЗ», «АНВФ», «НАИМИНА», «БРОМАЛ»  ва дигарон, дар асоси калимаи аввали паёми матнӣ пас аз қатъ шудани сигнали навбатӣ ташкил карда мешаванд.

## Формати пахш

Бештар, истгоҳи радиоӣ нишони каналро пахш мекунад, ки ба садои ғурриш дар басомади 110 Гҳ (ё дигар басомадҳо, ба монанди 120 ё 130 Гҳ) монанд аст ва 1,2 сония давом мекунад ва 2-2,3 сония таваққуф мекунад. Истгоҳ бо истифода аз модулятсияи амплитудаи яктарафа (SSB) дар банди паҳлӯии болоӣ (USB) пахш мекунад, аммо қаблан низ модулятсияи классикии амплитуда (A3E)-ро истифода мебурд.  То моҳи ноябри соли 2010, садоҳои занг тақрибан 0,8 сония давом мекарданд ва таваққуфҳо камтар аз 1,5 сония давом мекарданд.   Як дақиқа пеш аз соат, сигнали такрорӣ қаблан бо садои пайваста ва бефосилаи тағйирёбанда иваз карда мешуд, ки то аз нав оғоз шудани садои кӯтоҳи такрорӣ як дақиқа идома ёфт, гарчанде ки ин дар моҳи июни соли 2010 қатъ шуд.  Садоҳо бо мурури замон дарозтар ва баландтар шудаанду халалҳо бештар, ки ин нишон медиҳад, ки онҳо метавонанд ба таври механикӣ ба вуҷуд оянд.

Гоҳе нишони канал қатъ мешавад, ки пас аз он интиқоли паёмҳои овозӣ бо забони русӣ сурат мегирад  .

### Паёмҳо

#### Паёмҳои муқаррарӣ
Пеш аз интиқоли паёмҳо, нишони истгоҳ хомӯш карда мешавад ва баъд аз он паёми овозӣ бо формати зерин интиқол дода мешавад: аломати даъвати гиранда - гурӯҳи муайянкунанда - калимаи рамзӣ 1 - гурӯҳҳои назоратӣ 1 (калимаи рамзӣ N - гурӯҳҳои назоратӣ N). Аломатҳои даъвати гирандагон танҳо бо алифбои фонетикии забони русӣ талаффуз мешаванд, дар ҳоле ки калимаҳои рамзӣ аввал пурра ва баъд бо алифбои фонетикӣ интиқол дода мешаванд. Калимаҳои рамзӣ дар паёмҳо метавонанд як ё д бахш бошанд. Намунаҳои калимаҳои рамзии якбахша: «КАРАНДАШ/ ҚАЛАМ», «ОМЕРТВЛЕНИЕ/ БЕҲИСКУНӢ» ва ғайра. Калимаҳои дубахша, чун қоида, аз решаҳои кӯтоҳтар иборатанд, ки ҳамеша бо ҳарфи "O" ҷудо карда мешаванд, масалан: «ЛЕС**О**ЛЕД», «КРАС**О**ПУХ», «АМИЛ**О**ТИР» ва ғайра. Ин одатан барои пешгирӣ аз такрори калимаҳо истифода мешавад.

Намунаи паёме бо калимаи дубахша, ки дар эфир 20 феврали соли 2022 пайдо шудааст :

Паёмҳои овозии шабеҳ аз соли 1982 инҷониб аз ҷониби ҳаваскорони радио мунтазам сабт мешаванд (23 августи соли 2010 , 17 декабри соли 2024  , 19 май  ва 22 майи соли 2025 , 9 феврали соли 2022 ва 28 сентябри соли 2025  ).

#### Паёмҳои ғайриоддӣ
Дар баъзе вақтҳо, суҳбатҳои дурдаст ва дигар садоҳои пасзамина дар эфир мушоҳида мешаванд, ки ин нишон медиҳад, ки садоҳои ғур-ғур на аз ҷониби худи дастгоҳи интиқолдиҳанда, балки аз ҷониби дастгоҳе, ки дар паси микрофони доимо коркунанда ҷойгир аст, ба вуҷуд меоянд. Аз сабаби ноустувории тасодуфии баландии садоҳои ғур-ғур, тахмин меравад, ки онҳо метавонанд аз ҷониби чархи оҳанг, ки дар органи Ҳаммонд корбурд дорад, ба вуҷуд оянд. Инчунин имконпазир аст, ки микрофон гоҳ-гоҳ садоҳоеро, ки аз кормандони техникӣ, ки дар макони пахш кор мекунанд, мебароянд, қабул кунад  . Яке аз чунин суҳбатҳо бо забони русӣ 3 ноябри соли 2001 пахш шудааст :

Аммо, шумораи зиёди авбошони радиоӣ мумкин аст дар басомади пахши истгоҳи радиоӣ фаъол бошанд, аз ин рӯ, қариб ҳамаи гузоришҳо дар бораи паёмҳои ғайриоддии гӯё интиқолшуда ба пахши ин истгоҳи радиоӣ рабт надоранд    .

## Макон
Қаблан, интиқолдиҳанда дар наздикии деҳаи Поварово (вилояти Маскав) ҷойгир буд (координатаҳо)    . Ҷойгиршавӣ ва аломатҳои занги гирандагон то аввалин пахши овозии сабтшуда дар соли 1997 номаълум буданд  .

Дар моҳи сентябри соли 2010, гирандаи истгоҳ ба вилояти Ленинград, дар наздикии деҳаи Керро  интиқол дода шуд.

Инчунин, "УВБ-76" якчанд интиқолдиҳандаҳои дигар низдорад    .

## Вазифаҳои эҳтимолӣ
Дар бораи ҳадафи радио ягон иттифоқи назар вуҷуд надорад, зеро ҳадафи он расман аз ҷониби ягон ҳукумат ё мақомоти пахши телевизион тасдиқ  карда нашудааст. Як қатор истгоҳҳои русӣ мавҷуданд, ки аз формати монанд ба пахш пайравӣ мекунанд (масалан, " Капля "  ва баъзе дигар). Мисли "Жужалка/ Виззосӣ", ин истгоҳҳо садои хосеро пахш мекунанд, ки пайваста такрор мешавад, аммо баъзан барои интиқоли паёмҳои овозии рамзгузор қатъ карда мешавад  .

Римантас Плейкис[лит.], вазири собиқи иртиботот ва фанновариҳои иттилоотии Литва изҳор дошт— ки ҳадафи паёмҳои овозӣ тасдиқи омодагии операторҳо дар истгоҳҳои қабулкунанда мебошад..

Паёмҳои овозӣ як шакли муоширати низомии Русия/Шӯравӣ ҳисобида мешаванд, аммо онҳо инчунин метавонанд истгоҳҳои рақамӣ барои мақомоти иктишофӣ, ба монанди ФСБ ё КГБ-и собиқи ИҶШС бошанд. Садои ғурриш нишони канолест, ки барои нигоҳ доштани басомади пуркор истифода мешавад ва онро барои дигар корбарони эҳтимолӣ номувофиқ мегардонад  . Садои беназири шинохташавандаро метавон барои танзими қабулкунаки аналогӣ истифода бурд. Модулятсияро метавон тавассути детектори басомади электромеханикӣ, ки ба чангаки танзимот монанд аст, муайян кард. Инро метавон барои фаъол кардани хомӯшкунии қабулкунак истифода бурд. Аз сабаби хусусиятҳои гуногуни паҳншавии мавҷ дар диапазонҳои кӯтоҳмавҷ, истифодаи пасткунии садо бар асоси сатҳ боэътимод нест.

Дар соли 2017, ровии радиои "Коммерсант ФМ", бар асоси андешаи яке аз ҳаваскорони радио, пешниҳод карданд, ки УВБ-76 барои муошират байни комиссариатҳои сабтином ва қабули ҳарбӣ дар ноҳияи ҳарбии ғарбӣ истифода мешавад ва рақамҳое, ки дар эфир шунида мешаванд, фармонҳои рамзгузоришуда мебошанд (баъзе аз ҳаваскорони радио иддао карданд, ки онҳо садои истгоҳро дар комиссариатҳои сабтином ва қабули ҳарбӣ шунидаанд ва ҳатто тавонистанд якчанд фармонҳоеро, ки дар эфир шунида шудаанд, рамзгушоӣ кунанд)  .

Тибқи иттилои Би-би-сӣ, бурҷи радиоии истгоҳ ба системаи мушакии "Периметри Русия" пайваст буда, сигнали ба истилоҳ "Дасти мурда"-ро мебарорад, ки агар сигнал дар натиҷаи ҳамлаи ҳастаӣ алайҳи Русия қатъ шавад , зарбаи ҳастаии ҷавобиро ба амал меорад  . Дар интиҳои соли 2024, раиси Кумитаи мудофиаи Думаи давлатӣ Андрей Картаполов изҳор дошт, ки УВБ-76 бо системаи "Периметр" ҳеч иртиботе надорад ва дар айни замон таъкид кард, ки "ин истгоҳи радиоӣ воқеан вазифа ва супориши хеле муҳими худро дорад"  .

## Эзоҳ

## Адабиёт

* 

## Пайвандҳо

* Мақола дар маҷаллаи "Ud & Se" аз 1 марти соли 2012, саҳифаи 36
* UVB-76 дар харита ва пахши мустақим
* Радиои "Қиёмат" шабонарӯз пахш мешавад
* 
* 
* Асрори "Зумзер": Истгоҳи пурасрори радиои UVB-76 аз вилояти Ленинград чӣ ва дар куҷо пахш мекунад?
* Истгоҳи пурасрори Шӯравӣ: видео
* Сирри истгоҳи пурасрори радио чиҳил сол боз ҳалношуда боқӣ мондааст.
* UVB-76: Асрори истгоҳи радиоии пурасрор
Гурӯҳ:Истгоҳи радиоҳои рақамӣ
Гурӯҳ:Истгоҳи радиоҳои Русия
Гурӯҳ:Воситаҳои иртиботи ҳарбӣ
Гурӯҳ:Пайдоиш дар Русия дар солҳои 1970